Борис Младенов-Young
Три пресни празни гроба паст разтварят…

chitanka.info

Три пресни празни гроба паст разтварят

в очакване на трима мъртъвци;

„Кажи ми — заговори ме гробарят —

кой гроб на кой от тях принадлежи.

Единият покойник е бил беден,

а другият — порядъчно богат,

но третият, докаран тук последен,

е пръв милионер, и е най-млад.“

Огледах ги от всичките посоки:

една и съща форма и размер —

два метра дълги, тесни и дълбоки…

„Еднакви са — отвърнах аз. — Изглежда,

че за бедняк и за милионер,

една съдба накрая Бог отрежда!“

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.